Γεώργιος Χούμνος

Ο Γεώργιος Χούμνος (απεβ. μετά το 1342) ήταν Βυζαντινός πολιτικός.

Βιογραφία
Ο Γεώργιος Χούμνος ήταν νεότερος γιος του λόγιου και πολιτικού Νικηφόρου Χούμνου και αδελφός του στρατηγού και πολιτικού Ιωάννη Χούμνου. Kazhdan (1991), p. 433 PLP 30945 Σύμφωνα με τον Ροντόλφ Γκιγιάν, πιθανόν να ταυτίζεται με τον -κατά τα άλλα άγνωστο- μεγάλο Στρατοπεδάρχη Χούμνο, που πιστοποιείται το 1328. Guilland (1967), pp. 507–508 Εκείνη την εποχή, στα τελευταία στάδια του Βυζαντινού εμφυλίου πολέμου των ετών 1321–1328, ήταν κυβερνήτης της Θεσσαλονίκης και υπερασπίστηκε ανεπιτυχώς την πόλη ενάντια στις δυνάμεις του Ανδρόνικου Γ΄ Παλαιολόγου.  Guilland (1967), pp. 210, 241, 508 Εμφανίζεται ξανά στα τέλη της βασιλείας του Ανδρόνικου Γ΄, από το 1337 και μετά, κατέχοντας τη θέση του επί της τραπέζης (υπεύθυνου του Αυτοκρατορικού τραπεζιού). Ήταν προφανώς άτομο με επιρροή: ο ανώνυμος γιος του είχε οικογενειακούς δεσμούς με τον Ανδρόνικο Γ΄ και ο ίδιος ο Γεώργιος μαρτυρείται ότι μιλούσε πρώτος στα Αυτοκρατορικά συμβούλια, ακόμη και πριν από τον στενό φίλο και βοηθό του Ανδρόνικου Γ΄, τον μεγάλο Δομέστικο Ιωάννη (ΣΤ΄) Καντακουζηνό.  Guilland (1967), pp. 240–241 Επίσης το 1339 πιστοποιείται ως κεφαλατικεύων σε μία από τις συνοικίες της Κωνσταντινούπολης. 

Στον εμφύλιο πόλεμο των ετών 1341–1347 παρέμεινε πιστός στον ανήλικο γιο του Ανδρόνικου Γ΄, Ιωάννη Ε΄ Παλαιολόγο, και εναντιώθηκε στον Καντακουζηνό. Ως ανταμοιβή, ανήλθε στο αξίωμα του μεγάλου Στρατοπεδαρχη με την ευκαιρία της στέψης του Ιωάννη Ε΄ στις 19 Νοεμβρίου 1341.PLP 30945Guilland (1967), pp. 241, 503, 508 Μία από τις ανιψιές του έγινε η δεύτερη σύζυγος ενός από τους αρχηγούς του συμβουλίου της αντιβασιλείας του Ιωάννη Ε΄, του Αλέξιου Αποκαύκου, αλλά στα τέλη του 1342 ο Γεώργιος περιήλθε σε σύγκρουση με τον Απόκαυκο, όταν παρακάλεσε υπέρ της ειρήνης με τον Καντακουζηνό και τέθηκε σε κατ' οίκον περιορισμό. Guilland (1967), pp. 241, 508 Πιθανόν να ταυτίζεται με κάποιον μοναχό Γεράσιμο Χούμνο, κάτι που θα έδειχνε, ότι κάποια στιγμή αμέσως μετά, αναγκάστηκε να αποσυρθεί σε μοναστήρι. Guilland (1967), p. 508

 Βιβλιογραφικές αναφορές 

Πηγές
 Guilland, Rodolphe (1967). Recherches sur les institutions byzantines [Studies on the Byzantine Institutions]. Berliner byzantinische Arbeiten 35 (in French). Vol. I. Berlin and Amsterdam: Akademie-Verlag & Adolf M. Hakkert. OCLC 878894516.



Κατηγορία:Βυζαντινοί φυλακισμένοι και κρατούμενοι
Κατηγορία:Βυζαντινοί αξιωματούχοι
Κατηγορία:Κυβερνήτες του Θέματος Θεσσαλονίκης
Κατηγορία:Βυζαντινοί του 14ου αιώνα